Video: Inwoners swaai elke jaar appels om nuwe jaar “skoon” te beginTakanakuy Foto: https://sites.psu.edu/mgeitnerrcl/2013/11/04/takanakuy/ ‘n Video volg onderaan die berig. ŉ Klein dorpie in Peru in Suid-Amerika se inwoners dam mekaar elke jaar by net ná Kersfees tydens ŉ fees wat Takanakuy genoem word, om die nuwe jaar “met ŉ skoon bladjie” te begin. Die helderkleurige maskers word afgehaal en dan begin hulle appels swaai en mekaar skop. Maar dan, met geswolle en bebloede gesigte skud hulle blad en omhels mekaar omdat die persoonlike dispuut “uitgesorteer” is. Andersins sal hulle volgende jaar mekaar weer aandurf. Takanakuy dateer nog voor die Spaanse koloniale regering en gebeur twee keer per jaar: in Julie en net ná Kersfees in die hooglande provinsie Chumbivilcas naby Cuzco. Dit het onlangs ook in Lima kop uitgesteek. Die fees word al ŉ week vooraf gekenmerk aan tradisionele danse en musiek en groot hoeveelhede alkohol wat verbruik word. Die bakleiers se hande word gewoonlik met lappe toegebind, maar dit is nie net die mans wat aan Takanakuy deelneem nie. Vroue en kinders sê mekaar ook soms die stryd aan. Klik hier om meer te lees.